**előterjesztés**

**Körmend Város Önkormányzata Képviselő-testülete 2023.04.26.-i ülésére**

**Tárgy:** az RRF-1.1.2-2021 kódszámú, „Bölcsődei nevelés fejlesztése " című pályázati felhívással kapcsolatos döntések meghozatala

**Tisztelt Képviselő-testület!**

Helyreállítási és Ellenállóképességi Terv keretében került meghirdetésre a „Bölcsődei nevelés fejlesztése " című pályázati felhívás

*A pályázat célja:* Új bölcsődei ellátást nyújtó férőhelyek létrehozása.

A pályázati felhívás szerint támogatható tevékenység új bölcsődei, mini bölcsődei, családi bölcsődei férőhelyek létrehozása új ingatlan építésével, meglévő ingatlan átalakításával, meglévő bölcsőde bővítéséve

Támogatási kérelmet benyújtók köre:

Legalább 3000 fő lakónépességű települések:

a) helyi önkormányzatai (GFO 321) és társu-lásai (GFO 327);

b) országos- (GFO 351) és helyi nemzetiségi önkormányzatai GFO 371) és társulásai (GFO 353, 373);

c) egyházi jogi személyek (GFO 55).

A támogatás maximális mértéke az összes elszámolható költség 100 százaléka.

**Támogatás minimum összege:** 50 000 000,- Ft

**Támogatás maximum összege:** 1 440 000 000 ,- Ft

Javasoljuk a Képviselő- testületnek, hogy a dr. Batthyányné Coreth Mária Óvoda és Bölcsőde Arany János utcában található bölcsődei tagintézménye fejlesztésére nyújtsa be a támogatási kérelmet.

Tekintve, hogy a támogatási kérelem részeként új bölcsődei férőhely létesítése elvárt, ezért jelenleg megvizsgáljuk annak a lehetőségét, hogy a 48 férőhely mellett újabb férőhely létesítése a meglévő csoportszoba darabszámának növelésével vagy a meglévő csoportszobák átalakításával biztosítható-e.

Az érintett Körmend, 500 hrsz alatt lévő épület műszaki állapota indokolja a felújítást, az elmúlt években minimális beavatkozás történt az ingatlanban.

Jelen támogatási konstrukció keretében a maximálisan igényelhető támogatási összeg lehetővé, teszi, hogy az épületben építészeti beavatkozás mellett energiatakarékosságot szolgáló gépészeti és villamos beavatkozások, valamint korszerű udvar kialakításra is sor kerüljön, ezért javasoljuk a Képviselő-testületnek, hogy a meglévő Arany János utca 31. szám alatti ingatlanban kerüljön sor a fejlesztésre.

Kérem a tisztelt Képviselő-testületet, hogy az előterjesztésben foglaltakat tárgyalja meg!

**Határozati javaslat**

Körmend Város Önkormányzata Képviselő-testülete

1. **támogatja, hogy a** „Bölcsődei nevelés fejlesztése " című, RRF-1.1.2-2021 kódszámú pályázati felhívásra Körmend város Önkormányzata támogatási kérelmet nyújtson be;
2. A projekt előkészítés költségeként ………….. e Ft-ot biztosít a költségvetésében

**Körmend, 2023.04.20.**

**Bebes István**

**polgármester**